Ez nuen espero inola ere irabaztea. Finalista nintzela esan zidatenean oso pozik jarri nintzen, eta ondoren, ETBko Gure Kasako platoan lau finalisten artean irabazlea ni nintzela iragarri zutenean, sekulako ilusioa egin zidan. Mundiala izan zen, benetan! Oso urduri jarri nintzen, are gehiago platoan Antton Kazabon liburuaren idazlea agertu zenean. Saria kamera bat eta 50 euro liburutan izan zen. Kamarak bideo gehiago egiteko aukera ematen dit eta liburuak ere eskertzen ditut, asko gustatzen zait irakurtzea. Etxekoak telebistako finalean egon ziren eta egia esan ez zuten espero irabaziko nuenik. Esperientzia bikaina izan da denontzat. Institutuan ere lagun eta irakasle guztiak enteratu dira eta denek zoriondu naute.